smcproject/ml-wiki-sentences huggingface dataset:
കുട്ടിക്കാലത്ത് തന്നെ അദ്ദേഹം ചിത്രകലയിൽ താല്പര്യം പ്രകടിപ്പിച്ചിരുന്നു.
ഇരുപതു വയസ്സിനുള്ളിൽ തന്നെ അദ്ദേഹം നിരവധി ചിത്രപ്രദർശനങ്ങൾ നടത്തി.
1996 ൽ ആർട്ട്‌  യൂണിവേഴ്സിറ്റി  ഓഫ്‌ ബ്രൌന്ചെവിക്കിൽ നിന്നും ബിരുദവും ,1998 ൽ ആർട്ട്‌ യൂണിവേഴ്സിറ്റി ഓഫ്‌ ബെർലിനിൽ നിന്നും ബിരുദാനന്തരബിരുദവും നേടി.
2003 ൽ അദ്ദേഹം ചലച്ചിത്ര സംവിധാനകലയിൽ ജർമൻ ഫിലിം ആൻഡ്‌ ടെലിവിഷൻ സ്കൂളിൽ നിന്നും ബിരുദം നേടി .
2011 ൽ അദ്ദേഹത്തിന്റെ ആദ്യ രചന ആയ "റിയൽ ഫേക്ക്" പ്രസിദ്ധീകരിച്ചു.
സെബാസ്റ്റ്യൻ ബീനീക് രചനകൾ 2011 :  റിയൽ ഫേക്ക് സെബാസ്റ്റ്യൻ ബീനീക് ചലച്ചിത്രങ്ങൾ 2002 : സീറോ 2004 : സാൻഡ് 2005 : ഷുഗർ 2007 : ദി ഗാംപ്ലെർസ് 2008 : സിലവേസ്റ്റെർ ഹോം റൺ അവലംബം ↑ ↑ ↑ ↑ ↑ ↑ ↑ അധിക ലിങ്കുകൾ Sebastian Bieniek എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് - പെയിന്റിംഗ് ഔദ്യോഗിക വെബ്സൈറ്റ് - ഫോട്ടോഗ്രാഫി ഔദ്യോഗിക വെബ്സൈറ്റ് - ആശയ കല
സെബാസ്റ്റ്യൻ മങ്കുഴിക്കരി ഇംഗ്ലീഷ് വിലാസം https://ml.wikipedia.org/wiki/Sebastian_Mankuzhikary ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
താമരശ്ശേരി രൂപതയുടെ ആദ്യ മെത്രാനായിരുന്നു മാർ സെബാസ്റ്റ്യൻ മങ്കുഴിക്കരി (1929, മാർച്ച് 2 - 1994, ജൂൺ 11).
എറണാകുളം-അങ്കമാലി അതിരൂപതയുടെ സഹായമെത്രാനായും ഇദ്ദേഹം സേവനമനുഷ്ഠിച്ചിട്ടുണ്ട് .
സീറോമലബാർ കത്തോലിക്കാസഭയുടെ ആരാധാനാക്രമം ചിട്ടപ്പെടുത്താൻ നിയോഗിക്കപ്പെട്ട ലിറ്റർജിക്കൽ കമ്മീഷന്റെ അദ്ധ്യക്ഷനായി ഏറെക്കാലം പ്രവർത്തിച്ച അദ്ദേഹം ഒരു പ്രഭാഷകനെന്ന നിലയിൽ ഏറെ ശ്രദ്ധ നേടി.
1929 മാർച്ച് 2 -ന് ആലപ്പുഴ ജില്ലയിലെ ചേർത്തലക്കു സമീപമുള്ള തണ്ണീർമുക്കത്ത് ജനിച്ചു.
ജോസഫും റോസമ്മയും ആയിരുന്നു മാതാപിതാക്കൾ.
ഒരു സഹോദരനും അഞ്ചു സഹോദരിമാരും അദ്ദേഹത്തിനുണ്ടായിരുന്നു.
തണ്ണീർമുക്കത്തെ സർക്കാർ ലോവർ പ്രൈമറി സ്കൂളിലായിരുന്നു പ്രാഥമികവിദ്യാഭ്യാസം.
തുടർന്ന് സെന്റ് മാത്യൂസ് മിഡിൽ സ്കൂളിലും ചേർത്തല സർക്കാർ ഹൈസ്കൂളിലുമായി അദ്ദേഹം സ്കൂൾ വിദ്യാഭ്യാസം പൂർത്തിയാക്കി.
വേമ്പനാട്ടു കായൽക്കരയിൽ വളർന്ന അദ്ദേഹത്തിന്റെ ചെറുപ്പത്തിലെ ഇഷ്ടവിനോദം ചൂണ്ടയിട്ടുള്ള മീൻപിടിത്തം ആയിരുന്നു.
പുരോഹിത-സന്യസ്ഥപശ്ചാത്തലമുള്ള കുടുംബമായിരുന്നു മങ്കുഴിക്കരിയുടേത്.
അദ്ദേഹത്തിന്റെ പിതൃസഹോദരൻ മാത്യു മങ്കുഴിക്കരി കേരളകത്തോലിക്കാസഭയിൽ ധ്യാനഗുരു, ആദ്ധ്യാത്മികാചാര്യൻ, ലേഖകൻ എന്നീ നിലകളിൽ പേരെടുത്ത വൈദികനായിരുന്നു.
അദ്ദേഹത്തിന്റെ അഞ്ചു സഹോദരിമാരിൽ മൂന്നുപേർ കന്യാസ്ത്രീകളായി.
സ്കൂൾ വിദ്യാഭ്യാസം പൂർത്തിയായപ്പോൾ പുരോഹിതനാകാൻ തീരുമാനിച്ച മങ്കുഴിക്കരി 1945-ൽ ആലുവായിലെ മൈനർ സെമിനാരിയിൽ ചേർന്നെങ്കിലും ഗുരുതരമായ മലേറിയ രോഗം പിടിപെട്ടതോടെ വീട്ടിലേക്കു മടങ്ങി.
രോഗം ഭേദമായ ശേഷം മനർ സെമിനാരിയിൽ തിരിച്ചെത്തിയ അദ്ദേഹം അവിടത്തെ പരിശീലനം പൂർത്തിയാക്കിയ ശേഷം 1948-ൽ ആലുവ സെന്റ് ജോസഫ് മേജർ സെമിനാരിയിൽ ചേർന്നു.
ചെറുപ്പത്തിൽ തന്നെ വായനയിലും സാഹിത്യത്തിലും താത്പര്യം കാട്ടിയിരുന്ന മങ്കുഴിക്കരി മേജർ സെമിനാരി വിദ്യാർത്ഥിയായിരിക്കെ 'ശോകാംബികാദാസ്' എന്ന തൂലികാനാമത്തിൽ സാഹിത്യസംബന്ധിയായ ലേഖനങ്ങൾ എഴുതിയിരുന്നു.
എന്നാൽ പൗരോഹിത്യത്തിനുള്ള തയ്യാറെടുപ്പിനു തടസ്സമാകുമെന്നു കരുതിയ പലിശീലകർ നിരുത്സാഹപ്പെടുത്തിയതിനാൽ താമസിയാതെ അദ്ദേഹം എഴുത്തിൽ നിന്നു പിൻവാങ്ങി.
മേജർ സെമിനാരിയിലെ പഠനത്തിനിടെ മങ്കുഴിക്കരി തത്ത്വചിന്തയിലും തത്പരനായി.
പുരോഹിതപരിശീലനം പൂർത്തിയാക്കിയ അദ്ദേഹം, 1955 മാർച്ച് 12-ന് പൗരോഹിത്യം സീകരിച്ചു.
എറണാകുളം സെന്റ് മേരീസ് കത്തീഡ്രൽ ബസിലിക്കയിൽ സഹവികാരിയായി പ്രവർത്തിച്ചിരുന്നു.
സമർത്ഥരായ യുവവൈദികരെ ഉപരിപഠനത്തിനായി തെരഞ്ഞെടുത്തിരുന്ന സഭാധികാരികൾ മങ്കുഴിക്കരിയെ റോമിലെ പൊന്തിഫിക്കൽ ഗ്രിഗോരിയൻ കോളേജിൽ പഠനത്തിനയച്ചു.
അവിടെ തത്ത്വശാസ്ത്രത്തിൽ ഗവേഷണം നടത്തിയ അദ്ദേഹം ഗവേഷണവിഷയമായി തെരഞ്ഞെടുത്തത്.
രബീന്ദ്രനാഥ് ടാഗോറിന്റെ സത്താദർശനമായിരുന്നു (The Metaphysical vision of Rabindranath Tagore) അദ്ദേഹത്തിന്റെ ഗവേഷണവിഷയം.
ടാഗോറിന്റെ ചിന്തയെ ബഹുമാനിച്ചപ്പോഴും ആ കവിയുടെ ദൈവദർശനം മങ്കുഴിക്കരിക്കു സ്വീകാര്യമായില്ല.
"ദൈവനാമം വൃഥാപ്രയോഗിക്കുന്ന നിരീശ്വരമായ മാനവവാദം" ആണ് ടാഗോറിന്റെ ദർശനം എന്നായിരുന്നു മങ്കുഴിക്കരിയുടെ കണ്ടെത്തൽ.
പഠനം പൂർത്തിയാക്കി കേരളത്തിൽ മടങ്ങിയെത്തിയ മങ്കുഴിക്കരി, ആലുവ സെമിനാരിയിൽ തത്ത്വശാസ്ത്രത്തിൽ പ്രഫസറായി സേവനമനുഷ്ഠിച്ചു.
സഹായമെത്രാൻ
1969 നവംബർ 15-ന് ജോസഫ് പാറേക്കാട്ടിൽ മെത്രാപോലീത്തയായിരുന്നു ഏറണാകുളം അതിരൂപതയിൽ സഹായ മെത്രാനായി നാമനിർദ്ദേശം ചെയ്യപ്പെട്ട മങ്കുഴിക്കരി 1970 ജനുവരി 6-ന് ചുമതലയേറ്റു.
ഇക്കാലത്തും തുടർന്നും അദ്ദേഹം, സീറോ മലബാർ കത്തോലിക്കാസഭയുടെ ആരാധനാക്രമം പരിഷ്കരിച്ചു ചിട്ടപ്പെടുത്താൻ ചുമതലപ്പെട്ട ലിറ്റർജിക്കൽ കമ്മീഷന്റെ അദ്ധ്യക്ഷൻ എന്ന നിലക്കും ശ്രദ്ധേയമായ സംഭാവന നൽകി.
ആരാധനാക്രമത്തിന്റെ കാര്യത്തിൽ സീറോമലബാർ സഭയിൽ നിലവിലിരുന്ന അഭിപ്രായഭേദങ്ങൾക്കിടയിൽ തീവ്രപക്ഷങ്ങളെ സമന്വയിപ്പിക്കുന്ന സമീപനമാണ് അദ്ദേഹം സ്വീകരിച്ചത്.
ചിന്തകൻ, സാമൂഹ്യവിമർശകൻ എന്നീ നിലകളിലും അദ്ദേഹം ഇക്കാലത്ത് ശ്രദ്ധിക്കപ്പെട്ടു.
അസാധാരണമായ പ്രസംഗപാടവം ഉണ്ടായിരുന്ന മങ്കുഴിക്കരിയുടെ പ്രഭാഷണങ്ങൾ വലിയ മതിപ്പു നേടി.
1984 ഏപ്രിൽ 1-ന് ജോസഫ് പാറേക്കാട്ടിൽ അതിരൂപതാഭരണത്തിൽ നിന്നു വിരമിക്കും വരെ മങ്കുഴിക്കരി സഹായമെത്രാന്റെ ചുമതലകൾ നിർവഹിച്ചിരുന്നു.
പാറേക്കാട്ടിലിന്റെ രാജിക്കും പുതിയ മെത്രാപോലീത്താ നിയമിതനാകുന്നതിനും ഇടക്കുള്ള കാലം അദ്ദേഹം അതിരൂപതയുടെ അപ്പസ്തോലിക ഭരണാധികാരിയായും പ്രവർത്തിച്ചു.
മെത്രാൻ
1986 ഏപ്രിൽ 28-ന്, കുടിയേറ്റക്കാരായ ക്രിസ്ത്യാനികൾ നിറഞ്ഞ ഉത്തരകേരളത്തിൽ പുതിയതായി സ്ഥാപിക്കപ്പെട്ട താമരശ്ശേരി രൂപതയുടെ മെത്രാനായി നാമനിർദ്ദേശം ചെയ്യപ്പെട്ട മങ്കുഴിക്കരി 1986 ജൂലൈ 3-ന് സ്ഥാനമേറ്റു.
പുതിയരൂപതയ്ക്ക് വിവിധമേഖലകളിൽ ശക്തമായ അടിത്തറയുണ്ടാക്കാൻ അദ്ദേഹം അക്ഷീണം പ്രയത്നിച്ചു.
ഇക്കാര്യത്തിൽ അദ്ദേഹം, ആർഭാടരാഹിത്യത്തിനും ക്രിസ്തീയമായ കാരുണ്യത്തിനും പ്രാധാന്യം കല്പിച്ച തന്റെ ആശയങ്ങൾ പിന്തുടർന്നു.
വലിയ ദേവാലയങ്ങളും മെത്രാസനമന്ദിരവും നിർമ്മിക്കുന്നതിൽ അദ്ദേഹം വിമുഖനായിരുന്നു.
വൈദികപരിശീലനത്തിനുള്ള ഒരു മൈനർ സെമിനാരി, വികലാംഗരായ കുട്ടികളെ പരിപാലിക്കാനുള്ള കരുണാഭവൻ എന്നീ സ്ഥാപനങ്ങൾ രൂപതയിൽ തുടങ്ങിയത് അദ്ദേഹമാണ്.
1989-ൽ മങ്കുഴിക്കരിക്ക് അറുപതു വയസ്സുതികഞ്ഞ അവസരത്തിൽ അദ്ദേഹത്തിന്റെ സുഹൃത്തുക്കളായിരുന്ന കെ.എം. തരകൻ , പോൾ തേലേക്കാട്ട്, ചെറിയാൻ കുനിയന്തോടത്ത് എന്നിവർ ഒരു സ്മാരകഗ്രന്ഥം പ്രസിദ്ധീകരിക്കാൻ തീരുമാനിച്ചു.
അദ്ദേഹവുമായി നടത്തിയ സുഹൃദ്സംവാദങ്ങളുടെ സമാഹാരമായി കെ.എം. തരകൻ എഡിറ്റു ചെയ്തു 1991-ൽ പ്രസിദ്ധീകരിച്ച ആ കൃതിക്ക് "ഉണ്മയുടെ ദർശനം" എന്നായിരുന്നു പേര്.
ടാഗോർ ചിന്തയെക്കുറിച്ചുള്ള തന്റെ ഗവേഷണപ്രബന്ധം പ്രസിദ്ധീകരിക്കാനും, അസ്തിത്വചിന്തക്ക് ഒരു ക്രൈസ്തവവ്യാഖ്യാനം എഴുതാനും, ക്രിസ്തീയാരാധനാക്രമം, കേരളസഭാചരിത്രം എന്നീ വിഷയങ്ങളിൽ ഓരോ ഗ്രന്ഥങ്ങൾ രചിക്കാനും മങ്കുഴിക്കരി കരുതിയിരുന്നെങ്കിലും ഈ ആഗ്രഹങ്ങൾ സഫലമായില്ല.
1994 ജൂൺ 11-ന് അദ്ദേഹം അന്തരിച്ചു.
ഹൃദ്രോഗമായിരുന്നു മരണകാരണം.
1994 ജൂൺ 13 ന് തിരുവാമ്പാടി കത്തീഡ്രലിൽ കബറടക്കം ചെയ്തു.
മങ്കുഴിക്കരിയുടെ ഇളയസഹോദരി ഗ്രേസ് മങ്കുഴിക്കരി തേറാട്ടിൽ, സഹോദരനെക്കുറിച്ചുള്ള സ്മരണകൾ ചേർത്ത്, "കൊച്ചാങ്ങളയും കൊച്ചുപിതാവും" എന്ന പേരിൽ ഒരു പുസ്തകം 2008-ൽ പ്രസിദ്ധീകരിച്ചു.
അറിവും കർമ്മശേഷിയും കൊണ്ട് കേരളത്തിലെ വൈദികമേലദ്ധ്യക്ഷന്മാർക്കിടയിൽ മികവുകാട്ടിയ മങ്കുഴിക്കരിയെ കത്തോലിക്കാ സഭാനേതൃത്വം പാർശ്വവൽക്കരിച്ചു എന്നു കരുതുന്നവരുണ്ട്.
അവരുടെ അഭിപ്രായത്തിൽ, പാറേക്കാട്ടിലിനെ പിന്തുടർന്ന് മങ്കുഴിക്കരി എറണാകുളം അതിരൂപതയുടെ മെത്രാപ്പോലീത്തയായി നിയമിതനാകുമെന്ന് കരുതിയിരുന്നെങ്കിലും അതു സംഭവിച്ചില്ല.
പുതിയ മെത്രാപ്പോലീത്തയായി നിയമിതനായത് ആന്റണി പടിയറ ആണ്.
ഇടക്ക് അവർക്കിടയിൽ ഉണ്ടായ അഭിപ്രായ ഭിന്നതകൾ മൂലം പാറേക്കാട്ടിൽ തന്റെ പിന്ഗാമിയായി മങ്കുഴിക്കരിയെ മനഃപൂർവം നിർദ്ദേശിക്കാതിരുന്നതാണെന്ന് ചിലർ അനുമാനിക്കുന്നു.
മങ്കുഴിക്കരിയുടെ ഏറ്റവും വലിയ ബലമായിരുന്ന പ്രഭാഷണചാതുരി അദ്ദേഹത്തിനു വിനയായെന്നു ജീവചരിത്രകാരൻ ജോസ് ഫിലിപ്പ് ഓലിക്കൻ അഭിപ്രായപ്പെടുന്നു.
പ്രസംഗങ്ങളിലെ നിശിത വിമർശനങ്ങൾ സൃഷ്ടിച്ച ശത്രുക്കളുടെ കൈകൾ ഈ "സ്ഥാനനിഷേധ"-ത്തിനു പിന്നിൽ അദ്ദേഹം കാണുന്നു.
പ്രമുഖ കത്തോലിക്കാ ലേഖകനും കത്തോലിക്കാവാരികയായ സത്യദീപത്തിന്റെ മുന്പത്രാധിപരുമായ പോൾ തേലേക്കാട്ട് മങ്കുഴിക്കരിയെ "വാക്കിന്റെ കുരിശു ചുമന്നവൻ" എന്നു വിശേഷിപ്പിച്ചിട്ടുണ്ട്.
൧ "An atheistic humanism which loosely uses God" അവലംബം
സെബാസ്റ്റ്യൻ വെറ്റൽ ഇംഗ്ലീഷ് വിലാസം https://ml.wikipedia.org/wiki/Sebastian_Vettel
ഫോർമുല വൺ കാറോട്ടത്തിൽ  തുടരെ നാലു ലോകകിരീടങ്ങൾ നേടിയ കായിക താരമാണ് സെബാസ്റ്റ്യൻ വെറ്റൽ (03 ജൂലൈ 1987).
2006ൽ 19 വയസ്സും 53 ദിവസവും പ്രായമുള്ളപ്പോൾ ടർക്കിഷ് ഗ്രാൻപ്രീയിൽ ഏറ്റവും വേഗമുള്ള ലാപ്ടൈമിന് ഉടമയായി പ്രായംകുറഞ്ഞ ഡ്രൈവറായി റെക്കോഡ് ബുക്കിൽ സ്ഥാനംപിടിച്ച ജീവിതരേഖ
ജർമനിയിലെ ഹെപ്പർഹൈമിൽ മരപ്പണിക്കാരനായ റോബർട്ടിന്റെ മകനായി ജനിച്ച സെബാസ്റ്റ്യൻ വെറ്റൽ ഏഴാം വയസ്സിൽ കാർട്ട് റെയ്സിങ്ങിലെ വിജയിയായി ഷൂമാക്കറുടെ കൈയിൽനിന്ന് സമ്മാനം വാങ്ങി.
ബിഎംഡബ്ല്യു സോബറിനു വേണ്ടി ഒരു ടെസ്റ്റ് ഡ്രൈവർ എന്ന നിലയിൽ ഫോർമുല വൺ തന്റെ ഔദ്യോഗിക ജീവിതം ആരംഭിച്ചു.
പരിക്കേറ്റ റോബർട്ട് ക്യൂബികയ്ക്ക് പകരമായി 2007 യുഎസ് ഗ്രാൻഡ് പ്രിക്സിലെ ടീമിനൊപ്പം അരങ്ങേറ്റം നടത്തി.
സീസണിൽ ടോർറോ റോസൊയുമായി കരാറിൽ ഒപ്പുവെച്ചു.
2008 ൽ ടീമിനൊപ്പമായിരുന്നു അദ്ദേഹം.
2008 ഇറ്റാലിയൻ ഗ്രാൻഡ് പ്രിക്സിൽ അദ്ദേഹം ഏറ്റവും പ്രായം കുറഞ്ഞ കളിക്കാരൻ, റേസ് ജേതാവ് ആയി.
സീസണിലെ ഏറ്റവും പ്രായം കുറഞ്ഞ ലോക ഡ്രൈവേഴ്സ് ചാമ്പ്യൻഷിപ്പ് റണ്ണറപ്പ് ആയി.
അതേ വർഷം തന്നെ, 23 വയസുള്ള വേൾഡ് ഡ്രൈവേഴ്സ് ചാമ്പ്യൻഷിപ്പ് സ്വന്തമാക്കാനുള്ള ഏറ്റവും പ്രായം കുറഞ്ഞ ഡ്രൈവറായി അദ്ദേഹം മാറി.
അതേ വർഷം തന്നെ റെഡ് ബുൾ ടീമിന്റെ ആദ്യത്തെ ലോകോത്തര ചാമ്പ്യൻഷിപ്പ് കിരീടം നേടി.
തുടർച്ചയായി മൂന്ന് മത്സരങ്ങളിൽ തന്റെ ആദ്യ ചാമ്പ്യൻഷിപ്പ് അദ്ദേഹം പിന്തുടർന്നു.
ഫോർമുല വൺ എന്ന ലോകത്തിലെ ഏറ്റവും പ്രായംകുറഞ്ഞ ഇരട്ട, ത്രിമൂർത്തി, ലോക ചാമ്പ്യൻ.
2010, 2012 ടൂർണമെൻറുകൾ ഫൈനൽ റൗണ്ടിലാണ് തീരുമാനിച്ചിരുന്നത്.
2010 ൽ അബുദാബിയിൽ ഫെരാരിയുടെ ഫെർണാണ്ടോ അലോൻസോയെ ഫൗളാൻഡാ അലോൺസോയെ തോൽപ്പിച്ചു.
അതേ സമയം 2012-ൽ ഇതേ ഡ്രൈവർ വീണ്ടും മൂന്നു പോയിന്റുകൾ നേടി.
2011, 2013 ലെ ടൈറ്റിലുകൾ സീസണിലെ ആദ്യ സീസണുകൾ നിലനിർത്തി.
ടീമിലെ ദീർഘകാല ബന്ധം അവസാനിപ്പിച്ച്, വെറ്റൽ 2014 സീസണിനു ശേഷം റെഡ് ബുലുമായി കരാർ അവസാനിപ്പിക്കാൻ ഒരു ക്ലോസ് നിർബന്ധിച്ചു.
2015 സീസണിൽ ഫെറ്റാറിനൊപ്പം വെറ്റൽ മൂന്നു വർഷത്തെ കരാറിൽ ഒപ്പിട്ടതായി പ്രഖ്യാപിച്ചു.
2014 സീസണിൽ വിജയിച്ചതിനു ശേഷം അദ്ദേഹം തന്റെ ആദ്യ ഫെറാറി സീസണിൽ വഴക്കുണ്ടായി.
മെഴ്സിഡസ് മെഴ്സിഡസ് കാറുകളുടെ ഏറ്റവും അടുത്ത സ്ഥാനമായിരുന്നു അത്.
2016 ലെ ചാമ്പ്യൻഷിപ്പിൽ വിജയിക്കാത്ത സീസണും മാറി.
വെറ്റൽ, ഫെരാരി തുടങ്ങിയവർ 2017 ൽ പുനർജന്മം ആസ്വദിച്ചു.
രണ്ടാം സ്ഥാനത്തെത്തിയതിനുശേഷം, മോശമായ വിശ്വാസ്യതയും, പ്രചാരണത്തിന്റെ രണ്ടാം പകുതിയിൽ, ലൂയിസ് ഹാമിൽട്ടണും ഗോൾഡൻ ഗോളടിച്ചതോടെ, വെറ്റൽ മെക്സിക്കോയിൽ അവസാനിച്ചു.
ലോകത്തിലെ ഏറ്റവും പ്രായം കുറഞ്ഞ റെക്കോഡിനൊപ്പമെത്തിയ വെറ്റൽ, എക്കാലത്തെയും റേസ് വിജയികൾ (47), പോളീറ്ററുകൾ (50), പോഡിയം ഫിനിഷുകൾ (99) എന്നിവയിൽ നാലാം സ്ഥാനത്താണ്.
അവലംബം ↑ {{ cite news }} : Check date values in: | accessdate= and | date= ( help ) പുറം കണ്ണികൾ Wikimedia Commons has media related to Sebastian Vettel .
ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് Sebastian Vettel Profile – from Formula 1 official website Profile – from BBC F1 Profile – from ESPN Vettel's career details Vettel's helmet designs Archived 2013-10-29 at the Wayback Machine .
സെബാസ്റ്റ്യൻ എടത്തി ഇംഗ്ലീഷ് വിലാസം https://ml.wikipedia.org/wiki/Sebastian_Edathy
സെബാസ്റ്റ്യൻ എടത്തി (ജനനം: 1969 സെപ്റ്റംബർ 5) ജർമനിയിലെ ഒരു രാഷ്ട്രീയ പ്രവർത്തകനാണ്.
ലോവർ സാക്സണിയിലെ ഹാനോവറിൽ ജനിച്ച ഇദ്ദേഹം കേരളത്തിൽ നിന്ന് കുടിയേറിയ ദമ്പതിമാരുടെ പുത്രനാണ്.
മാത്യു എടത്തി എന്നായിരുന്നു ഇദ്ദേഹത്തിന്റെ അച്ഛന്റെ പേര്.
2007 ഏപ്രിൽ 8-നാണ് മാത്യു എടത്തി മരണമടഞ്ഞത്.
ഇദ്ദേഹത്തിന് 79 വയസ്സുണ്ടായിരുന്നു.
ഒരു സോഷ്യോളജിറ്റാണ് സെബാസ്റ്റ്യൻ എടത്തി.
ജർമൻ പാർലമെന്റായ ബുണ്ടസ്റ്റാഗിൽ 1998 മുതൽ ജർമൻ സോഷ്യൽ ഡെമോക്രാറ്റിക് പാർട്ടിയുടെ പ്രതിനിധിയാണ് ഇദ്ദേഹം.
ജർമനിയുടെ ചാൻസലറായിരുന്ന ജെറാർഡ് ഷ്രോഡറുടെ മുന്നണി ഭരണകൂടത്തിൽ ഇദ്ദേഹം അംഗമായിരുന്നു.
ആഞ്ചല മെർക്കൽ ഭരണത്തിലെത്തിയപ്പോഴും ഇദ്ദേഹം ഭരണകൂടത്തിലുണ്ടായിരുന്നു.
ഇദ്ദേഹം ബുണ്ടസ്റ്റാഗിന്റെ ആഭ്യന്തര വകുപ്പിന്റെ ചെയർമാനും പാർലമെന്റിലെ ജർമൻ-ഇൻഡ്യൻ അംഗങ്ങളുടെ ഗ്രൂപ്പിന്റെ ചെയർമാൻ എന്നീ ചുമതലകൾ ഇദ്ദേഹം വഹിച്ചിട്ടുണ്ട്.
2009 സെപ്റ്റംബറിലെയും 2018 സെപ്റ്റംബറിലെയും പൊതു തിരഞ്ഞെടുപ്പിലും ഇദ്ദേഹം തിരഞ്ഞെടുക്കപ്പെട്ടിരുന്നു.
രാജി
2014 ഫെബ്രുവരി 7-ന് ഇദ്ദേഹം ആരോഗ്യ കാരണങ്ങൾ ചൂണ്ടിക്കാട്ടി സ്ഥാനം രാജിവയ്ക്കുകയുണ്ടായി.
രാജിവാർത്ത പരസ്യമായി രണ്ടു ദിവസം കഴിഞ്ഞ് ഇദ്ദേഹത്തിന്റെ വീടും ഓഫീസും പരിശോധിക്കപ്പെടുകയുണ്ടായി.
കുട്ടികളുൾപ്പെട്ട പോണോഗ്രാഫി സംബന്ധിച്ചാണ് തിരച്ചിൽ എന്ന് മാധ്യമങ്ങൾ അവകാശപ്പെട്ടുവെങ്കിലും ഇദ്ദേഹം ഇത് നിഷേധിക്കുകയുണ്ടായി.
2014 ഫെബ്രുവരി മദ്ധ്യത്തിൽ ഹാൻസ് പീറ്റർ ഫ്രൈഡ്രിക് എന്ന പ്രമുഖ മന്ത്രി എസ്.ഡി.പി.-സി.
ഡി.യു. സഖ്യ ഭരണകൂടത്തിൽ നിന്ന് രാജിവയ്ക്കുകയുണ്ടായി.
ഇദ്ദേഹം ആഭ്യന്തരസുരക്ഷാ ചുമത‌ലകൾ വഹിച്ചിരുന്നു.
എടത്തിയെ സംബന്ധിച്ച അന്വേഷണത്തെപ്പറ്റി എസ്.ഡി.പി. കക്ഷിയെ അറിയിച്ചത് നിയമാനുസൃതമാണ് എന്നാണ് ഹാൻസ് പീറ്റർ ഫ്രെഡ്രിക് വിശ്വസിച്ചിരുന്നത് എന്ന് ഇദ്ദേഹത്തിന്റെ വക്താവ് മാധ്യമങ്ങളെ അറിയിക്കുകയുണ്ടായി.
ഇന്റലിജൻസ് വിവരം ലഭിച്ച എസ്.ഡി.പി. കക്ഷിയുടെ മുതിർന്ന നേതാക്കൾ ഈ വിവരം എടത്തിയെ അറിയിച്ചിരുന്നില്ല എന്നാണ് അവകാശപ്പെട്ടത്.
ജനുവരി മുതൽ എടത്തി മെഡിക്കൽ അവധിയിലായിരുന്നു എന്നും ഇദ്ദേഹം എവിടെയാണെന്നതുസംബന്ധിച്ച് ഒരു വിവരവുമില്ല എന്നുമാണ് ഇവർ മാധ്യമങ്ങളെ അറിയിച്ചത്.
അവലംബം ↑ ↑ "German politician Edathy rejects child porn allegation," Deutsche Welle (11-02-2014).
Retrieved 14-02-2014.
His father's name was Matthew Edathy.
Matthew Edathy died when he was 79.
He died on April 8 2007.
പുറത്തേയ്ക്കുള്ള കണ്ണികൾ എടത്തിയുടെ വെബ് സൈറ്റ് Archived 2006-12-07 at the Wayback Machine .
"ജർമനിയിലെ ഇൻഡ്യക്കാർ" :ഊർമിള ഗോയൽ.
ബ്രിജ് ലാൽ എഡിറ്റർ എൻസൈക്ലോപീഡിയ ഓഫ് ദി ഇൻഡ്യൻ ഡയസ്പോറ .
സിങ്കപ്പൂർ: എഡിഷൻ ഡിഡിയർ മില്ലെറ്റ്, 2006.
സെബാസ്റ്റ്യൻ പിനെറ ഇംഗ്ലീഷ് വിലാസം https://ml.wikipedia.org/wiki/Sebasti%C3%A1n_Pi%C3%B1era
ചിലിയിൽ 2010 ജനുവരിയിൽ തെരഞ്ഞെടുക്കപ്പെട്ട പ്രസിഡന്റാണ് സെബാസ്റ്റ്യൻ പിനെറ (ജനനം:1  ഡിസംബർ 1949).
1990ലെ ജനാധിപത്യ പുനഃസ്ഥാപനത്തിനുശേഷം ചിലിയിൽ തുടർച്ചയായി ഭരണം കൈയാളിയ മധ്യ-ഇടതുമുന്നണിയെ പരാജയപ്പെടുത്തിയാണ് പിനെറ അധികാരത്തിലെത്തിയത്.
അതിസമ്പന്നനായ പിനെറ 51.9 ശതമാനം വോട്ടു നേടിയാണ് വിജയിച്ചത്.
അവലംബം പുറം കണ്ണികൾ Sebastián Piñera എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official website Archived 2014-02-26 at the Wayback Machine .
(in Spanish) Extended biography by CIDOB Foundation Archived 2012-08-24 at the Wayback Machine .
(in Spanish) Biographical notes, in Spanish Archived 2013-09-11 at the Wayback Machine .
(in Spanish) Genealogy of the Piñera family in Chile
സൗമ്യജിത്ത് ഘോഷ് ഇംഗ്ലീഷ് വിലാസം https://ml.wikipedia.org/wiki/Soumyajit_Ghosh
ഒരു ഇന്ത്യൻ ടേബിൾ ടെന്നീസ്‌ താരമാണ് സൗമ്യജിത്ത് ഘോഷ് .
പശ്ചിമ ബംഗാൾ ലെ സിലിഗുഡിയാണ് ജന്മദേശം 2012 ലെ ലണ്ടൻ ഒളിമ്പിക്സിനു യോഗ്യത നേടുന്ന ഏറ്റവും പ്രായം കുറഞ്ഞ താരം ഇദ്ദേഹമായിരുന്നു.
തന്റെ 19 മത്തെ വയസ്സിൽ ശരത് കമലിനെ തോൽപ്പിച്ചതു വഴി ഏറ്റവും പ്രായം കുറഞ്ഞ ദേശിയ ചാമ്പ്യൻ എന്ന നേട്ടം കൈവരിച്ചു.
2016-ലെ റിയോ ഒളിമ്പിക്സിസിലും പങ്കെടുത്തിട്ടുണ്ട്.
സൗര കലണ്ടർ
സൂര്യനു് ചുറ്റും പരിക്രമണം ചെയ്യുന്ന ഭൂമിയുടെ സ്ഥാനത്തെ ആധാരമാക്കി ദിവസം കണക്കാക്കുന്ന ഒരു കാലഗണനാരീതിയാണ് സൗര കലണ്ടർ .
മറ്റൊരു വിധത്തിൽ പറഞ്ഞാൽ ഖഗോളത്തിലൂടെ സഞ്ചരിക്കുന്നതായി അനുഭവപ്പെടുന്ന സൂര്യന്റെ ആപേക്ഷിക സ്ഥാനം അടിസ്ഥാനമാക്കി ദിവസം കണക്കാക്കുന്ന കലണ്ടറാണിത്.
വ്യാപകമായി ഉപയോഗിക്കുന്ന മറ്റൊരു കലണ്ടറായ ചാന്ദ്ര കലണ്ടറിൽ ചന്ദ്രന്റെ വൃദ്ധി-ക്ഷയങ്ങളെ അടിസ്ഥാനമാക്കിയുള്ള ദിവസങ്ങളും അതുമായി ബന്ധപ്പെട്ട മാസങ്ങളും രേഖപ്പെടുത്തിയിരിക്കുന്നു.
ഗ്രിഗോറിയൻ കലണ്ടർ ലോക വ്യാപകമായി അംഗീകരിക്കപ്പെട്ട ഒരു സൗര കലണ്ടറാണ്.
കേരളത്തിൽ ഉപയോഗിച്ചുവരുന്ന കൊല്ലവർഷ കലണ്ടറും സൗര കലണ്ടറിന് ഒരു ഉദാഹരണമാണ്.
സൗമ്യ സ്വാമിനാഥൻ
സൗമ്യ സ്വാമിനാഥൻ ശിശുരോഗ വിദഗ്ദ്ധയും ക്ഷയത്തിന് പ്രത്യേക ശ്രദ്ധ കൊടുത്ത  ക്ലിനിക്കൽ ശാസ്ത്രജ്ഞയുമാണ്.
ഇപ്പോൾ ഭാരത സർക്കാരിന്റെ ആരോഗ്യ- കുടുംബ ക്ഷേമ മന്ത്രാലയത്തിലെ ആരോഗ്യ ഗവേഷണ വകുപ്പിലെ സെക്രട്ടറിയും ഭാരത വൈദ്യ ഗവേഷണ കൗൺസിലിന്റെ ഡയറക്ടർ ജ്നറലുമാണ്.
ആംഡ് ഫോഴ്സസ് മെഡിക്കൽ കോളേജിൽ നിന്ന് എം.ബി.ബി.എസ്സും.
അഖിലേന്ത്യവൈദ്യശാസ്ത്ര ഇൻസ്റ്റിറ്റ്യൂട്ടീൽ നിന്ന് എം.ഡിയും ദേശീയ പരീക്ഷ ബോർഡിന്റെ ഡിപ്ലൊമേറ്റ് ഓഫ്നാഷണൽ ബോർഡും നേടി.
SisurOgaththlum ശിശു ശ്വസ്നേന്ദ്രിയ രോഗങ്ങളിലും ലോസ് ഏഞൽസിലെ കുട്ടികളുടെ ആശുപത്രിയിൽ ഡോക്ടറൽ മെഡിക്കൽ എല്ലൊഷിപ് ആയിരുന്നു വ്യക്തിജീവിതം
ഹരിത വിപ്ലവത്തിന്റെ പിതാവെന്ന് അറിയുന്ന എം.എസ്.സ്വാമിനാഥന്റെ യും വിദ്യാഭ്യാസ വിദഗ്ദ്ധയായ മിന സ്വാമിനാഥന്റേയും മകളാണ്.
സൗമ്യ സ്വാമിനാഥൻ (ചെസ്സ് താരം)
മലയാളിയായ ഒരു ചെസ്സ് കളിക്കാരിയാണ് സൗമ്യ സ്വാമിനാഥൻ ( Soumya Swaminathan ) (ജനനം 21 മാർച്ച്1989).
സൗമ്യ ഒരു വിമൻ ഗ്രാന്റ്‌മാസ്റ്റർ (WGM) ആണ്.
2009 -ൽ അർജന്റീനയിലെ Puerto Madryn -ൽ നടന്ന ലോക ജൂനിയർ പെൺകുട്ടികളുടെ ചെസ്സ് ചാമ്പ്യൻഷിപ് സൗമ്യയാണ് നേടിയത്.
2005 ലും 2006 ലും ഇന്ത്യയിലെ ജൂനിയർ പെൺകുട്ടികളുടെ വിഭാഗം ചാമ്പ്യൻ ആണ് സൗമ്യ.
2011 ജനുവരിയിൽ സൗമ്യ ഇന്ത്യയിലെ സ്ത്രീകളുടെ ചാമ്പ്യൻഷിപ് 8½/11 പോയന്റോടെ നേടുകയുണ്ടായി.
2012 -ൽ ചെന്നൈയിൽ വച്ച് സൗമ്യ കോമൺവെൽത്ത് സ്ത്രീകളിലെ ചാമ്പ്യൻ ആയി.
2016 - മോസ്കോ ഓപ്പൻ ഒന്നാം സ്ഥാനം സൗമ്യ പങ്കുവയ്ക്കുകയും ടൈബ്രേക്കിൽ രണ്ടാമത് എത്തുകയും ചെയ്തു.
2018 ജൂലൈ 26 മുതൽ ആഗസ്ത് 4 വരെ ഇറാനിൽ നടക്കാനിരിക്കുന്ന ഏഷ്യൻ ചെസ്സ് ടീം ചാമ്പ്യൻഷിപ്പിൽ നിന്നും ഇറാനിലെ നിയമപ്രകാരം തലമറയ്ക്കാൻ നിർബന്ധിതയാകുന്നത് തന്റെ വ്യക്തിസ്വാതന്ത്ര്യത്തിലുള്ള കടന്നുകയറ്റമാണെന്നതിൽ പ്രതിഷേധിച്ച് സൗമ്യ പിന്മാറി.
അവലംബം പുറത്തേക്കുള്ള കണ്ണികൾ സൗമ്യ സ്വാമിനാഥൻ rating card at FIDE Swaminathan Soumya chess games at 365Chess.com Soumya Swaminathan chess games (1999-2000) at 365Chess.com സൗമ്യ സ്വാമിനാഥൻ (ചെസ്സ് താരം) player profile at ChessGames.com
സൗരജ്വാല ഇംഗ്ലീഷ് വിലാസം https://ml.wikipedia.org/wiki/Solar_flare ഹൈനോഡ് ടെലസ്കോപ്പ് ജി-ബാൻഡിൽ പകർത്തിയ സൗരജ്വാലയുടെ ചിത്രം.
സൂര്യകളങ്കത്തിന്റെ വടക്കുഭാഗത്തായി റിബണുകൾ പോലെ കാണപ്പെടുന്നത്.
സൂര്യനെപോലെയുള്ള നക്ഷത്രങ്ങളുടെ അന്തരീക്ഷങ്ങളിലുണ്ടാകുന്ന ശക്തമായ പൊട്ടിത്തെറിയും അതിനെതുടർന്നുണ്ടാകുന്ന ഭീമമായ ഊർജ്ജ പ്രവാഹത്തെയുമാണ് സൗരജ്വാല എന്ന് വിളിക്കുന്നത്.
6 x 10 25 ജൂൾ ഊർജ്ജം വരെ ഇത്തരത്തിൽ പ്രവഹിക്കപ്പെടുന്നു.
സൗരാന്തരീക്ഷത്തിലും സൂര്യന്റെ കൊറോണയിലും പ്ലാസ്മയുടെ ഊഷ്മാവ് ദശലക്ഷങ്ങളോളം കെൽ‌വിൻ ഉയരുകയും തുടർന്ന് ഇലക്ട്രോണുകൾ , പ്രോട്ടോണുകൾ , മൂലകങ്ങളുടെ അയോണുകൾ തുടങ്ങിയവ പ്രകാശത്തോടടുത്ത വേഗത്തിൽ ശക്തമായി പ്രവാഹിക്കുകയും ചെയ്യുന്നു.
ഇത്തരം ആളലുകൾ വഴിയുണ്ടാകുന്ന എക്സ്-റേ അൾട്രാ വയലറ്റ് വികിരണങ്ങൾ ഭൂമിയുടെ അയണോസ്ഫിയറിനെ ബാധിക്കുകയും ദീർഘദൂര റേഡിയോ സം‌പ്രേക്ഷണത്തെ തടസ്സപ്പെടുത്തുകയും ചെയ്യുന്നു.
ഹൈനോഡ് ബഹിരാകാശ പേടകം
ബൊഞൊഉർസ് ജെ മപെല്ലെ വിൻകെന്റ് ജെ വിസ് ഔ കനദ
സൗരജ്വാലയെപ്പറ്റി കൂടുതൽ ഗഹനമായും കൃത്യമായും പഠിക്കാനായി; 2006 സെപ്റ്റംബറിൽ ഹൈനോഡ് എന്ന പേരിലറിയപ്പെടുന്ന ഒരു ബഹിരാകാശ പേടകം ജപ്പാന്റെ ജപ്പാൻ എയറോസ്പേസ് എക്സ്പ്ലൊറേഷൻ ഏജൻസി വിക്ഷേപിച്ചിട്ടുണ്ട്.
അതിലെ ഉപഹഗ്രഹങ്ങൾ യു.എസ് , യു.കെ , നോർവേ തുടങ്ങിയ രാജ്യങ്ങൾ സമ്യുക്തമായാണ്‌ വികസിപ്പിച്ചെടുത്തത്.
അവലംബം ↑ പുറത്തേക്കുള്ള കണ്ണികൾ Solar Cycle 24 and VHF Aurora Website (www.solarcycle24.com) Solar Weather Site STEREO Spacecraft Site BBC report on the November 4 , 2003 flare NASA SOHO observations of flares Archived 2008-04-19 at the Wayback Machine .
Stellar Flares - D. Montes, UCM.
The Sun - D. Montes, UCM.
ASC / Alliances Center for Astrophysical Thermonuclear Flashes Archived 2008-06-11 at the Wayback Machine . 'The Sun Kings' Archived 2007-10-04 at the Wayback Machine .
, lecture by Dr Stuart Clark on the discovery of solar flares given at Gresham College , 12 September 2007 (available as a video or audio download as well as a text file).
An X Class Flare Region on the Sun - NASA Astronomy Picture of the Day Sun|trek website An educational resource for teachers and students about the Sun and its effect on the Earth NASA - Carrington Super Flare Archived 2009-08-01 at the Wayback Machine .
NASA May 6 2008
ഫലകം:Solar storms
സൗരഭ് കാലിയ
കാർഗിൽ യുദ്ധത്തിൽ പാകിസ്ഥാൻ സൈന്യത്തിൻ്റെ യുദ്ധത്തടവുകാരനായിരിക്കെ വീരമൃത്യു വരിച്ച ഇന്ത്യൻ സൈന്യത്തിലെ ഒരു ഉദ്യോഗസ്ഥനായിരുന്നു ക്യാപ്റ്റൻ സൗരഭ് കാലിയ .
നിയന്ത്രണ രേഖയിലെ വെടിവെപ്പിനെ തുടർന്ന് അദ്ദേഹവും അദ്ദേഹത്തിൻ്റെ പട്രോളിംഗ് ഗ്രൂപ്പിലെ അഞ്ച് സൈനികരെയും പാകിസ്ഥാൻ സൈന്യം പിടികൂടുകയും തടവിലാക്കുകയും കൊല്ലപ്പെടുന്നതിന് മുമ്പ് അതിക്രൂരമായ പീഡനത്തിന് വിധേയരാകുകയും ചെയ്തു.
1976 ജൂൺ 29-ന് പഞ്ചാബിലെ അമൃത്‌സറിൽ വിജയയുടെയും എൻ. കെ. കാലിയയുടെയും മകനായി സൗരഭ് കാലിയ ജനിച്ചു.
ഹിമാചൽ പ്രദേശിലെ പാലംപൂരിലുള്ള ഡി.എ.വി. പബ്ലിക് സ്‌കൂളിൽ ചേർന്ന അദ്ദേഹം 1997-ൽ ഹിമാചൽ പ്രദേശ് അഗ്രികൾച്ചറൽ യൂണിവേഴ്‌സിറ്റിയിൽ നിന്ന് ഫസ്റ്റ് ക്ലാസ് ബിഎസ്‌സി-മെഡ് ബിരുദം നേടി.
തൻ്റെ അക്കാദമിക് ജീവിതത്തിലുടനീളം അദ്ദേഹം വിവിധ സ്കോളർഷിപ്പുകൾ നേടി.
1997 ഓഗസ്റ്റിൽ കംബൈൻഡ് ഡിഫൻസ് സർവീസസ് പരീക്ഷയിലൂടെ സൗരഭ് കാലിയ ഇന്ത്യൻ മിലിട്ടറി അക്കാദമിയിലേക്ക് തിരഞ്ഞെടുക്കപ്പെടുകയും 1998 ഡിസംബർ 12-ന് കമ്മീഷൻ ചെയ്യപെടുകയും ചെയ്തു.
കാർഗിൽ സെക്ടറിലെ നാലാം ബറ്റാലിയൻ ജാട്ട് റെജിമെൻ്റിലേക്കാണ് അദ്ദേഹത്തെ നിയമിച്ചത്.
1998 ഡിസംബർ 31-ന് ബറേലിയിലെ ജാട്ട് റെജിമെൻ്റൽ സെൻ്ററിൽ റിപ്പോർട്ട് ചെയ്ത ശേഷം 1999 ജനുവരി പകുതിയോടെ അദ്ദേഹം അവിടെ എത്തി.
1999 മെയ് മാസത്തിലെ ആദ്യ രണ്ടാഴ്‌ചകളിൽ കാർഗിൽ ജില്ലയിലെ കക്‌സർ ലാങ്‌പ പ്രദേശത്ത് മഞ്ഞുവീഴ്‌ച ഉണ്ടായോ എന്ന് പരിശോധിക്കാൻ നിരവധി പട്രോളിംഗ് നടത്തി.
കാർഗിൽ നിയന്ത്രണ രേഖയുടെ (എൽ.ഒ.സി.) ഇന്ത്യൻ ഭാഗത്ത് പാകിസ്ഥാൻ സൈന്യത്തിൻ്റെയും വിദേശ കൂലിപ്പടയാളികളുടെയും വലിയ തോതിലുള്ള നുഴഞ്ഞുകയറ്റം നിരീക്ഷിക്കുകയും റിപ്പോർട്ട് ചെയ്യുകയും ചെയ്ത ആദ്യത്തെ ഇന്ത്യൻ സൈനിക ഉദ്യോഗസ്ഥനായിരുന്നു പിന്നീട് ലെഫ്റ്റനൻ്റ് പദവി വഹിച്ചിരുന്ന സൗരഭ് കാലിയ.
കക്‌സർ മേഖലയിലെ നുഴഞ്ഞുകയറ്റം തടയാൻ 13,000-14,000 അടി ഉയരത്തിലുള്ള ബജ്‌റംഗ് പോസ്റ്റിൻ്റെ കാവൽ അദ്ദേഹം ഏറ്റെടുത്തു.
1999 മെയ് 15 ന്  നാലാം ജാട്ട് റെജിമെൻ്റിലെ സൗരഭ് കാലിയയും മറ്റ് അഞ്ച് സൈനികരായ അർജുൻ റാം, ഭൻവർ ലാൽ ബഗാരിയ, ഭികാ റാം, മൂല റാം, നരേഷ് സിംഗ്ക  എന്നിവർ കക്സർ സെക്ടറിൽ ബജ്‌റംഗ് പോസ്റ്റിൽ പതിവ് പട്രോളിംഗ് നടത്തുകയായിരുന്നു.
ലഡാക്ക് പർവതനിരകൾ നിന്ന് എൽ.ഒ.സിക്ക് കുറുകെ പാകിസ്ഥാൻ സേന ഇവർക്ക് നേരെ വെടിയുയർത്തു.
പാക് സേന വെടിവെച്ചതോടെ സൗരഭ് കാലിയയും സംഘവും  വെടിയൊച്ച കേട്ടിടം ലക്ഷ്യമാക്കി തിരിച്ചും വെടിയുതിർത്തു കൊണ്ടിരുന്നു.
താമസിയാതെ അവരുടെ വെടിയുണ്ടകൾ തീർന്നു.
ഇന്ത്യൻ സൈനികരുടെ കയ്യിലെ ആയുധങ്ങൾ തീർന്നു എന്നുറപ്പായതോടെ ഒരു പ്ലാറ്റൂൺ പാക്ക് സൈനികർ താഴെയിറങ്ങി വന്നു.
ഇന്ത്യൻ റീഇൻഫോഴ്‌സ്‌മെന്റ് ടീം എത്തും മുമ്പേ അവർ ശത്രുക്കളായ പാക് സേനയുടെ പിടിയിലായി.
പിന്നീട് പാകിസ്ഥാൻ റേഡിയോ സൗരഭ് കാലിയയെ പിടികൂടിയ വിവരം അനൗൺസ് ചെയ്തു.
കാലിയയെയും കൂട്ടരെയും 1999 മെയ് 15 മുതൽ 1999 ജൂൺ 7 വരെ ബന്ദികളാക്കിയെന്നും പീഡിപ്പിക്കപ്പെട്ടെന്നും ഇന്ത്യൻ ഉദ്യോഗസ്ഥർ അവകാശപ്പെട്ടു.
1999 ജൂൺ 9-ന് പാകിസ്ഥാൻ സൈന്യം നാലാം ജാട്ട് റെജിമെൻ്റിലെ അംഗങ്ങളുടെ മൃത ശരീരങ്ങൾ കൈമാറുമ്പോൾ ശരീരത്തിലുണ്ടായിരുന്ന മുറിവുകളിൽ നിന്ന് പീഡനത്തിൻ്റെ തെളിവ് വ്യക്തമാണെന്ന് അവർ പറഞ്ഞു.
അവരുടെ ശരീര ഭാഗങ്ങളിൽ സിഗരറ്റു കൊണ്ട് പൊള്ളലേറ്റ പാടുകളുണ്ടായിരുന്നു.
ചെവികളിലൂടെ ചുട്ടുപഴുപ്പിച്ച കമ്പി കുത്തിയിറക്കിയതിന്റെയും കണ്ണുകൾ ചൂഴ്‌ന്നെടുത്തതിന്റെയും അടയാളങ്ങളും മിക്കവാറും എല്ലുകളും പല്ലുകളും അടിച്ച് പൊട്ടിച്ചു കളഞ്ഞിരുന്നു.
തലയോട്ടി പിളർന്നതിന്റെയും ചുണ്ടുകൾ മുറിച്ചു കളഞ്ഞതിന്റെയും കൈ കാലുകളും ജനനേന്ദ്രിയങ്ങളും വെട്ടിക്കളഞ്ഞതിന്റെയും നെറ്റിയുടെ ഒത്തനടുവിലൂടെ വെടിയുണ്ട പായിച്ച് കൊന്നുകളഞ്ഞതിന്റെയും ഒക്കെ അടയാളങ്ങളുണ്ടായിരുന്നു.
മൃതദേഹങ്ങളിൽ കണ്ട പരിക്കുകൾ മരണത്തിന് മുമ്പ് ഏറ്റവയാണ് എന്ന് പോസ്റ്റുമോർട്ടത്തിൽ തെളിഞ്ഞു.
യുദ്ധത്തടവുകാരെ പീഡിപ്പിക്കുകയും കൊലപ്പെടുത്തുകയും ചെയ്തതിന് ജനീവ കരാർ ലംഘിച്ചതിന് 1999 ജൂൺ 15-ന് ഇന്ത്യ പാകിസ്ഥാന് നോട്ടീസ് അയച്ചു.
ഉത്തരവാദികളെ കണ്ടെത്തി ശിക്ഷിക്കണമെന്ന് ആവശ്യപ്പെട്ട് വിദേശകാര്യ മന്ത്രി ജസ്വന്ത് സിംഗ് പാകിസ്ഥാൻ വിദേശകാര്യ മന്ത്രി സർതാജ് അസീസിനോട് വിഷയം ഉന്നയിച്ചെങ്കിലും പാകിസ്ഥാൻ പീഡന ആരോപണം നിഷേധിച്ചു.
ഈ കേസിനെക്കുറിച്ച് താൻ അടുത്തിടെയാണ് കേട്ടതെന്നും കാലിയ കൊല്ലപ്പെട്ടത് പാകിസ്ഥാൻ വെടിയുണ്ടയാണോ അതോ കാലാവസ്ഥ കാരണം മരിച്ചതാണോ എന്ന് അറിയില്ലന്നും 2012 ഡിസംബർ 14-ൽ പാകിസ്ഥാൻ ആഭ്യന്തര മന്ത്രി റഹ്മാൻ മാലിക് പ്രസ്താപിച്ചിരുന്നു.
തൻ്റെ മകന് എന്താണ് സംഭവിച്ചതെന്ന് അറിയാൻ കാലിയയുടെ പിതാവിനെ കാണാൻ ആഗ്രഹിക്കുന്നുവെന്നും അദ്ദേഹം പറഞ്ഞിരുന്നു.
അതേ ദിവസം കാലിയയുടെ പിതാവ് സമർപ്പിച്ച ഹർജിയിൽ പത്താഴ്ച്ചക്കകം മറുപടി നൽകാൻ ഇന്ത്യൻ സുപ്രീം കോടതി ഭാരത സർക്കാരിനോട് ഉത്തരവിട്ടു.
കുടുംബത്തിൻ്റെ ശ്രമങ്ങൾ
നിയമപരമായ മാർഗങ്ങളിലൂടെ മകന് നീതി തേടി ഡോ.എൻ.കെ. കാലിയ അശ്രാന്തപരിശ്രമം നടത്തി.
ക്യാപ്റ്റൻ സൗരഭ് കാലിയയെയും സംഘത്തെയും പീഡിപ്പിക്കുകയും കൊലപ്പെടുത്തുകയും ചെയ്തതിന് പാകിസ്ഥാനെ ഉത്തരവാദികളാക്കാൻ അന്താരാഷ്ട്ര നീതിന്യായ കോടതി പോലുള്ള അന്താരാഷ്ട്ര ഫോറങ്ങളിൽ വിഷയം എത്തിക്കണമെന്ന് അദ്ദേഹം ഇന്ത്യൻ സർക്കാരിനോട് അപേക്ഷിച്ചിട്ടുണ്ട്.
സൗരഭും സഹ സൈനികരും നടത്തിയ ത്യാഗം മറക്കാതിരിക്കാൻ ക്യാപ്റ്റൻ കാലിയയുടെ കഥ പൊതുജനങ്ങൾക്ക് മുന്നിൽ നിലനിർത്താൻ കുടുംബം പ്രവർത്തിച്ചു.
തൻ്റെ മകനെ പീഡിപ്പിക്കുകയും കൊലപ്പെടുത്തുകയും ചെയ്തത് യുദ്ധക്കുറ്റമായി ഔദ്യോഗികമായി അംഗീകരിക്കണമെന്നും പാകിസ്ഥാനോട് വിശദീകരണം ആവശ്യപ്പെടണമെന്നും ഡോ. ​​കാലിയ തുടർച്ചയായി ഇന്ത്യൻ സർക്കാരുകളോട് അഭ്യർത്ഥിച്ചിട്ടുണ്ട്.
ഹിമാചൽ പ്രദേശിലെ പാലംപൂരിലെ ഒരു സ്മാരക പാർക്കിന് "സൗരഭ് വാൻ വിഹാർ" എന്നും ഒരു തെരുവിന് "ക്യാപ്റ്റൻ സൗരഭ് കാലിയ മാർഗ്" എന്നും ആ പ്രദേശത്തിന് "സൗരഭ് നഗർ" എന്നും പേരിട്ടു.
അദ്ദേഹത്തിൻ്റെ സ്മരണയ്ക്കായി അമൃത്സർ വർക്കിംഗ് ജേണലിസ്റ്റ് അസോസിയേഷൻ അമൃത്സറിൽ ഒരു പ്രതിമ സ്ഥാപിച്ചു.
ഇന്ത്യൻ ഓയിൽ കോർപ്പറേഷൻ അദ്ദേഹത്തിൻ്റെ മാതാപിതാക്കൾക്ക് ഒരു ദ്രവീകൃത പെട്രോളിയം ഗ്യാസ് ഏജൻസി അനുവദിച്ചു.
അവലംബം ↑ ↑ ↑ Bisht 2019 , പുറം.
sfn error: no target: CITEREFBisht2019 ( help ) ↑ Bisht 2019 , പുറം.
sfn error: no target: CITEREFBisht2019 ( help ) ↑ Dwivedi 2017 , പുറം.
sfn error: no target: CITEREFDwivedi2017 ( help ) ↑ Dwivedi 2017 , പുറം.
sfn error: no target: CITEREFDwivedi2017 ( help ) ↑ ↑ ↑ ↑ ↑ ↑ ↑ Singh 2001 , പുറം.
sfn error: no target: CITEREFSingh2001 ( help ) ↑
സൗരകളങ്കങ്ങൾ ഇംഗ്ലീഷ് വിലാസം https://ml.wikipedia.org/wiki/Sunspot സൗരകളങ്കങ്ങൾ
സൂര്യന്റെ പ്രഭാമണ്ഡലത്തിൽ (ഫോട്ടോസ്ഫിയർ) പ്രകാശതീവ്രത കുറഞ്ഞതായി കാണുന്ന ക്രമരഹിതമായ മേഖലകളാണു് സൗരകളങ്കം (Sunspot) എന്നറിയപ്പെടുന്നത്.
പ്രഭാമണ്ഡലത്തിലെ താരതമ്യേന താപനിലകുറഞ്ഞതും, തന്മൂലം പ്രകാശതീവ്രത കുറഞ്ഞതുമായ ഭാഗങ്ങളാണു് ഇവ.
ചുറ്റുമുള്ള ഭാഗങ്ങളിലെ ശക്തമായ പ്രകാശതീവ്രതമൂലം ഈ പ്രദേശങ്ങൾ ഇരുണ്ടു് കാണപ്പെടും.
പ്രഭാമണ്ഡലത്തിൽ ചിതറിക്കിടക്കുന്ന ഇവയുടെ സാന്നിദ്ധ്യം സ്ഥിരമല്ലെന്നും, എണ്ണത്തിൽ വ്യത്യാസം ഉണ്ടാകാറുണ്ടെന്നും, ശാസ്ത്രജ്ഞർ കണ്ടെത്തിയിട്ടുണ്ട്.
ചാക്രികമായി, 11 വർഷത്തിലൊരിക്കൽ ഇവയുടെ എണ്ണം പരമാവധിയാകുന്നു എന്നു് കണ്ടെത്തിയിട്ടുണ്ടു് .
നിരീക്ഷണചരിത്രം
1611-ൽ ഗലീലിയോയും ഡേവിഡ് ഫബ്രീഷ്യസുമാണ് സൂര്യകളങ്കങ്ങൾ കണ്ടെത്തിയത്.
എന്നാൽ അതിനും നൂറ്റാണ്ടുകൾ മുമ്പേ ഭാരതീയരും ചൈനക്കാരും നഗ്നനേത്രങ്ങൾ കൊണ്ട് സൗരകളങ്കങ്ങളെ നിരീക്ഷിച്ചിരുന്നു.
സൗരകളങ്കങ്ങളും ഹനുമാനുമായി ബന്ധപ്പെടുത്തി ഭാരതത്തിൽ ഐതിഹ്യങ്ങൾ വരെ ഉണ്ട്.
1843-ൽ സാമുവൽ സ്വാബ് എന്ന നിരീക്ഷകൻ സൂര്യകളങ്കങ്ങളെ കൂടുതൽ പഠിച്ച് ഫലങ്ങൾ പ്രസിദ്ധീകരിച്ചു.